
Ministru kabineta rīkojums Nr. 84
Rīgā 2026. gada 24. februārī (prot. Nr. 9 26. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Viedās administrācijas un reģionālās attīstības ministrijai finansējumu 86 240 euro apmērā pārskaitīšanai Smiltenes novada pašvaldībai, lai kompensētu izdevumus par sniegto atbalstu iedzīvotājiem īrētās vai īpašumā esošās dzīvojamās telpas vai dzīvojamās mājas remontam pēc 2025. gada jūlijā ilgstošu lietavu un lielgraudu krusas radītajiem postījumiem.
· 2. Viedās administrācijas un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā  minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

